|  |  |  |
| --- | --- | --- |
| **Tantárgy neve: A TESTNEVELÉS TANÍTÁSA GYAKORLAT II.** | **Kódja:LOT\_TE102G2** | **Kreditszáma: 2** |
| A tanóra típusa: *gyakorlat* és száma: **2** | | |
| A számonkérés módja: gyakorlati jegy | | |
| A tantárgy tantervi helye (hányadik félév): 7. | | |
| Előtanulmányi feltételek:**LOT\_TE101G2** | | |
| **Tantárgyleírás**: | | |
| * *A tantárgy tanításának alapelvei és céljai:*   A tantárgy célja a leendő testnevelő tanárok gyakorlatorientált elméleti felkészítése a testnevelő tanári tevékenységkör ellátására, a hivatással együtt járó szerepelvárásokra. A kurzus átfogó és rendszerzett ismereteket nyújt a testnevelés tantárgy értékeiről, a tanulók-diákok személyiségfejlesztésében betöltött szerepéről; a középpontban álló motoros oktatási folyamatról, annak sajátosságairól, a tanulást elősegítő módszerekről – eljárásokról, valamint a műveltségterület oktatásának legfontosabb szakpedagógiai kérdéseiről. A hallgatók szerezzenek ismereteket és gyakorlatot a testnevelési óra különböző fajtáinak tervezésében és vezetésében. Tudják a sportszakmai képzés során megszerzett ismereteiket az oktatásban alkalmazni. Szerezzenek gyakorlatot az óratervezésben, az óravezetésben, az óraelemzésben. Tudjanak ismereteikre támaszkodva szakszerűen kommunikálni, részt venni szakmai megbeszélésekben.   * *Fejlesztendő kompetenciaterületek:*   *Szakmai tudás*:  - Ismeri az iskolai testnevelés tanórai és tanórán kívüli formáit, tartalmát, tervezési és szervezési megoldásait.  - Ismeri az oktatási célokhoz és feladatokhoz igazodó tananyag-kiválasztási és óraszervezési lehetőségeket.  - Változatos módjait ismeri a pszichomotoros tanítás-tanulás különböző stratégiáinak, az oktatási anyag és folyamat életkorhoz való adaptálásának, a differenciálásnak és az értékelésnek.  - Ismeri a különböző sportági tananyagokat, az érettségi követelményeit.  - Ismeri az óratervezet és óravázlat készítés elméletét és gyakorlatát.  - Az alapvető szakdidaktika ismeretek tudása; a motoros oktatási folyamat hatékony szervezésével – vezetésével - irányításával kapcsolatos szakmai ismerethalmaz elsajátítása.  *Szakmai képességek:*  - Képes az oktatási folyamat egészének áttekintésére és az ehhez igazodó tananyag-kiválasztásra. Tud olyan szervezési és foglalkoztatási formákat választani és alkalmazni, amelyekkel az adott oktatási feladat – a különböző életkori csoportokban – sikerrel oldható meg.  - Alkalmazza a differenciálás és a pedagógiai értékelés változatos eszközeit a hatékony tanítás-tanulás érdekében.  - Képes hatékony óravezetésre, a tanítási-tanulási folyamat adekvát szervezésére.  - Ismereteit különböző infrastrukturális, illetve létszámkörülmények között is hatékonyan tudja alkalmazni.  - Képes a tantárgy és a tananyag sajátosságainak megfelelő, változatos tananyag-elrendezési (koncentrikus, lineáris) és időszervezési (folyamatos, epochális) megoldások alkalmazására.  - Képes a tanítási-tanulási folyamat motoros és kognitív aspektusának tudatos transzferáló  eszközként való alkalmazására tanórai és tanórán kívüli testnevelésben az egyes korosztályok oktatási ismereteinek figyelembevételével.  - Képes, az eltérő képességekhez és igényekhez igazodva, modern, motiváló erejű tananyagokkal és módszerekkel elérni a mindenki számára sikeres tanulást és élvezetes sportolást.  - Tudja az órákat elemezni, értékelni.  *Szakmai szerepvállalás és elkötelezettség:*  - Tudatosan alkalmazza a differenciálásra és a pedagógiai értékelésre vonatkozó ismereteit.  - Képes a tanulók egyéni sajátosságait figyelembe venni, képes a felzárkóztatásra és a tehetséggondozásra egyaránt.  - Olyan pozitív attitűddel rendelkezik, amellyel elérhető a tanulói aktivitás, a sikeres sportolás. Az egészséges életmód alakításához személyes példájával is hozzájárul.  - Megfelelő önismerettel rendelkezik. Saját tevékenységének kritikus elemzésével és értékelésével javítja tevékenységét.  - Tudatos szakmai szerepvállalás a személyiséget tisztelő, az eltérő képességekhez és igényekhez igazodó, motiváló, sikeres tanulást biztosító oktatómunkát illetően.   * *A tantárgy főbb tematikai csomópontjai:* * Ismerjék meg az iskolai testnevelés alapdokumentumait, tudják azokat értelmezni, alkalmazni és elkészíteni. * Rendelkezzenek a hallgatók olyan jártasságokkal, hogy a megszerzett ismereteiket a foglalkoztatási nevelő-oktató munkában alkotó módon tudják felhasználni mikro tanítások, tanítások alkalmával. * Témakörök: A testnevelési órán alkalmazott formák. Gyakorlatvezetés technikája. Gyakorlatvezetés fő gyakorlatoknál, játékoknál, az óra levezetésekor. A tanulók fejlődési sajátosságaihoz való alkalmazkodás gyakorlatvezetésnél. Az általános iskolai testnevelés szervezeti formái (kötelező, önkéntes, tanórán kívüli, alkalmi). Tanmenet-készítés (3 tanítási egység feldolgozása). * *Követelmények, a tanegység teljesítésének feltételei:*   Az órákon való aktív részvétel.  Az elméleti anyagokból zárthelyi dolgozat sikeres megírása.  Referátum készítése és előadása. Óratervezet készítés megadott szempontok  szerint. Mikrotanítás. Hospitálás.   * *Munkaformák: előadás*,mikrotanítás, óraelemzés,csoportmunka, egyéni gyűjtés. | | |
|  | | |
| * *Kötelező irodalom:*   Rétsági Erzsébet (2004): A testnevelés tantárgy-pedagógiája, Dialóg Campus Kiadó, Budapest-Pécs.  Rétsági Erzsébet (szerk.)(2001): Kézikönyv a testnevelés tanításához az 5-8. osztályok részére, Dialóg Campus Kiadó, Budapest-Pécs.  Arday László (2001): A testnevelés tanítása (felső tagozat), Korona kiadó, Budapest   * *Ajánlott irodalom:*   Iskolai testnevelés és sport (szaklap) Dialóg Campus Kiadó, Budapest-Pécs.  Rátkai István: Testnevelés tantárgypedagógia; TK-Kiadó, Bp. 1990 | | |
| **Tantárgy felelőse:** Kristonné dr. Bakos Magdolna CSc. – főiskolai tanár | | |
| **Tantárgy oktatásába bevont oktató(k):** Kristonné dr. Bakos Magdolna – főiskolai tanár  Dr. Szatmári Zoltán PhD– egyetemi docens | | |